b'\n_START_ARTICLE_\nMarijan Blejec\n_START_SECTION_\n\xc5\xbdivljenje in delo\n_START_PARAGRAPH_\nNa oddelku za matematiko ljubljanske Filozofske fakultete je  diplomiral leta 1941 in 1955 doktoriral na Ekonomski fakulteti v Beogradu z disertacijo Op\xc5\xa1ta teorija nepristranskih uzoraka. Najpej se je zaposlil na Statisti\xc4\x8dnem uradu Republike Slovenije (1945-1948), nato pa je do upokojitve pou\xc4\x8devalje statistiko na Ekonomski fakulteti v Ljubljani. Napisal je ve\xc4\x8d u\xc4\x8dbenikov za strokovne in vi\xc5\xa1je \xc5\xa1ole in pomembno prispeval k vzpostavitvi programa podiplomskega \xc5\xa1tudija statistike na Fakulteti za matematiko in fiziko. Znan je tudi po tem, da je izdelal drugo popolno tablico umrljivosti za prebivalstvo Slovenije in vzorec za drugo ter do tedaj najobse\xc5\xbenej\xc5\xa1o slovensko raziskavo javnega mnenja. Bil je tudi eden od ustanovnih \xc4\x8dlanov Statisti\xc4\x8dnega dru\xc5\xa1tva Slovenije. Leta 1982 je bil imenovan za zaslu\xc5\xbenega profesorja ljubljanske univerze._NEWLINE_Njegova sinova sta Matja\xc5\xbe Blejec in Andrej Blejec (tudi statistik).'